***Ул.”Независимост” № 20, централа: 058/600 889; факс: 058/600 806;***

 ***e-mail:*** ***obshtina@dobrichka.bg******; web site:*** [***www.dobrichka.bg***](http://www.dobrichka.bg/)

**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ДОКЛАДНА ЗАПИСКА**

От Румяна Димитрова Иванова

Зам.-кмет ХДЕППИП и

Председател на МКБППМН-Добричка

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

 В изпълнение на чл. 7, ал. 2 от Закона за борба с противообществените прояви на малолетните и непълнолетните, Местните комисии за борба с противообществените прояви на малолетните и непълнолетните ежегодно отчитат дейността си пред кмета, общинския съвет и пред Централната комисия за борба с противообществените прояви на малолетните и непълнолетните.

 Предлагам Добрички общински съвет да приеме следното,

**ПРОЕКТ!**

**Р Е Ш Е Н И Е:**

 На основание чл. 21, т. 23 и ал. 2 от Закона за местното самоуправление и местната администрация, във връзка с чл. 7, ал. 2 от Закона за борба с противообществените прояви на малолетните и непълнолетните Добрички общински съвет приема за сведение отчета и одобрява дейността на Местната комисия за борба срещу противообществените прояви на малолетните и непълнолетните в Община Добричка през 2024 г.

**Приложение:** Отчет на Местната комисия за борба срещу противообществените прояви на малолетните и непълнолетните в Община Добричка за 2024 г.

**ВНАСЯ:**

Румяна Иванова

*Зам.-кмет ХДЕППИП и*

*Председател на МКБППМН-Добричка*

***Ул.”Независимост” № 20, централа: 058/600 889; факс: 058/600 806;***

 ***e-mail:*** ***obshtina@dobrichka.bg******; web site:*** [***www.dobrichka.bg***](http://www.dobrichka.bg)

**О Т Ч Е Т**

**за дейността на Местната комисия за борба**

**срещу противообществените прояви на малолетните и непълнолетните през 2024 година**

***(Подготовката на годишния отчет, неговата структура, показатели и съдържание за 2024 г. са съобразени***

***с Писмо № РД-ЗО-И-43/08.10.2020 г. на ЦКБППМН към МС)***

**І. Организационно състояние на местната (общинска, районна) комисия**

 На основание чл. 44, ал. 1, т. 1, ал. 2 от Закона за местното самоуправление и местната администрация, чл. 6, ал. 2 от Закона за борба срещу противообществените прояви на малолетните и непълнолетните, със Заповед № 371 от 08.04.2021 г. на кмета на Община Добричка е определен 9 (девет) членен състав на МКБППМН, както следва:

 **Председател:** Румяна Димитрова Иванова-зам.-кмет ХДЕППИП;

 **Зам. председател:** Таня Кирилова Борисова-директор дирекция ХДЕППИП;

 **Секретар:** Наташа Захариева Венева - началник отдел ХД;

**Членове:** 1. Ангел Гичев Гичев – инспектор ДПС при ІІ-ро РУП – Добрич;

 2. Димчо Маринов Димов – юрист в Община Добричка;

 3. Николинка Василева Георгиева – началник отдел „Закрила на детето“ към ДСП –Добрич;

 4. Райфе Мехмедова-ст. експерт за квалификация в РУО – Добрич;

 5. Ивелина Пейчева Тончева – директор на СУ „Никола Вапцаров“

 с. Карапелит, Община Добричка;

 6. Станка Божидарова Иванова – директор на ОУ „Христо Ботев“

 с. Стожер, Община Добричка.

**ІІ. Дейност на комисията.**

 Дейността на комисията е уредена с чл.10 от ЗБППМН, като акцентът е поставен върху организацията и координацията на социално-превантивната работа с малолетни и непълнолетни лица. В това направление всички прояви са реализирани съвместно с Община Добричка, Отдел „Хуманитарни дейности”, Дирекция „Социално подпомагане”, Отдел „Закрила на детето“, инспектор Детска педагогическа стая към Второ РУ на МВР – град Добрич, училищни ръководства, училищни комисии за превенция на противообществените прояви на учениците /УКПППУ/, образователни медиатори и обществени възпитатели. Дейността бе насочена към:

⮚ предотвратяване и противодействие на извършването на противообществени прояви или престъпления и приобщаване към дейности, които спомагат за нормалното им развитие и възпитание;

⮚ осъществяване превенция на противообществените прояви на малолетните и непълнолетните;

⮚ ограничаване и стремеж към преодоляване на причините за негативното поведение и противообществените прояви на подрастващите;

⮚ приобщаване на „децата в риск” към училищната среда;

 ⮚ оказване помощ на родителите или лицата, които ги заместват, срещащи затруднения при възпитанието на децата.

***Общопревантивни дейности:***

 ⮚ определяне на обществен възпитател на деца, застрашени от отпадане от училище, деца в риск и такива, които са потенциални извършители на противообществени прояви;

 ⮚ информационни кампании, посещения в училищата, срещи с психолози;

 ⮚ предложения за деца и родители пред Дирекция „Социално подпомагане” и БЧК за предоставяне на социални помощи и включване в социални програми;

 ⮚ анкетни проучвания и анализ на факторите, определящи девиантното и асоциално поведение на подрастващите.

 На територията на Община Добричка функционират 13 училища (10 основни, 2 обединени и 1 средно училище). Образователната система е оптимално структурирана. За настоящата учебна година в общинските училища се възпитават и обучават 837 ученици от І до ХІI клас от 50 населени места. Във всички училища са разработени и реализирани програми и планове за превенция на детското асоциално поведение, а именно:

 1. Механизъм за противодействие на тормоза и насилието в институциите в системата на предучилищното и училищното образование.

 2. План за превенция на насилието и тормоза.

 3. План на училищната комисия за превенция на деца, жертви на насилие или в риск от насилие.

 4. План на училищната комисия за превенция на противообществените прояви на малолетните и непълнолетните.

 5. План за противодействие на училищния тормоз между учениците.

С цел опазване живота и здравето на децата и учениците и спазване на всички предпазни противоепидемични мерки, осъществените мероприятия бяха насочени към отделни групи/класове, а именно:

***През месец март 2024*** г. се проведе конкурс за оригинална мартеница или мартенско пано под надслов „Здраве и радост с Баба Марта“.

В конкурсите взеха участие 370 ученици от 12 училища. Комисия извърши подбор и класиране на участниците, съгласно критериите, залегнали в Регламента за участие.

***През*** ***май 2024 г.*** по инициатива на Местната комисия за борба с противообществените прояви на малолетни и непълнолетни се проведе Общински спортен празник „Да спортуваме заедно“, под мотото „Не на насилието и агресията в училищата“, който е част от Плана за дейности на 10.05.2024 г. на стадиона в село Дончево. В спортната надпревара се включиха 8 отбора, шест във възрастова група 5-7 клас и два във възрастова група 8-12 клас. Класираните на първите три места получиха купи, медали и материални награди от кмета на Община Добричка, а всички останали – поощрителни награди.

***През месец юни 2024 г.*** във връзка с Международния ден за борба със злоупотребата и трафика на наркотици, във всички училища бяха предоставени информационни материали, свързани с вредата от употребата на наркотици, алкохол и тютюнопушене.

***През месец септември 2024 г.*** се направи анкетно проучване на тема „Насилие и агресия в училище” в 10 основни, 2 обединени и 1 средно училище. Анализът и резултатите бяха предоставени на училищните ръководства. Изводите от анкетното проучване са: децата свързват насилието и агресията главно с посегателство върху физическата и емоционална същност на човека; убедени са, че насилието и агресията се проявяват в нетрезво състояние, след употреба на наркотични вещества и в голяма степен зависят от характера на човека; 10 % от децата, посочват, че в училище има прояви на насилие и агресия и при възможност биха използвали други алтернативни форми за уреждане на лични проблеми и конфликти; училищните ръководства все още в недостатъчна степен използват възможностите на институции и специалисти, които работят по проблемите, свързани с насилието и агресията.

***През месец октомври 2024 г.*** със съдействието на Областна дирекция на МВР-Добрич се изготвиха и предоставиха 500 бр. брошури с указания за управление на Индивидуално електрическо превозно средство, като се акцентира върху правилата и безопасността на движение на ИЕПС.

През месеците септември и октомври 2024 г. участвахме в Националната кампания „Бъди смел, бъди добър“, организирана от Държавна агенция за закрила на детето под мотото „Заедно срещу насилието над и между деца. Бяха организирани следните дейности:

* Детски конкурс за есе и фотография на тема „Светът е по –добро място без насилие“;
* Спортни дейности на открито на 30 септември;
* Засаждане на дърво с послание на децата срещу насилието на 23 октомври.

През ***месец октомври 2024 г.*** организирахме конкурс за рисунка „Шарената палитра на годишните сезони с български празници и обичаи“ в който взеха участие ученици от 7 училища. Най-добрите дванадесет творби са включени при изготвяне на годишния календар на Община Добричка за 2025 г.

През ***месец ноември 2024*** осигурихме участието на ученици от СУ „Никола Вапцаров“ с. Карапелит в Образователната програма „Съдебната власт - информиран избор и гражданско доверие. Отворени съдилища и прокуратури“. Училището е партньор на Окръжен съд-Добрич по програмата за тази учебна година.

***През месец ноември и декември 2024 г.*** се организира и предстои да се проведе конкурс за коледна картичка и украса под надслов „Весела Коледа за всички“. Всички картички и украси, участващи в конкурса са предназначени за възрастни, самотни и болни хора, като в навечерието на Бъдни вечер и Рождество Христово ще бъдат раздадени чрез Домашен социален патронаж в селата на територията на Община Добричка, ДПЛД и ЦНСТПЛД, с. Опанец.

През 2024 г. МКБППМН участва в дейности по изпълнение на Културния календар на Община Добричка за настоящата година. В културните инициативи и мероприятия /юбилейни тържества, общински празници по повод 8 април, 24 май, регионални прегледи на художествената самодейност „Добруджа, обич моя“, фолклорен събор „Песни и танци от слънчева Добруджа“-Дебрене 2024 / до настоящия момент са участвали 450 ученици от 13 общински училища.

**1. Реализирани дейности от Комисията:**

**1.1. Участие на МКБППМН в екипи при изпълнението на Механизма за съвместна работа на институциите по обхващане и задържане в образователната система на деца, и ученици в задължителна предучилищна и училищна възраст,** приет с Решение на МС № 373 от 05.07.2017 г.

Отпадането на деца от образователната система се дължи най – често на проблеми в семейството – битови или миграция на лицата или настойниците, които се грижат за детето, пътуване в чужбина, занижен родителски контрол. Някои деца са спрени от родителите си (предимно от ромски произход) с различни мотиви – ранен брак, грижи за по – малките членове на семейството, финансови проблеми и други.

В общинските училища 90% от учениците са от ромски произход. По отношение на обхвата и задържането на подлежащите на задължително обучение се провеждат следните дейности:

 ⮚ обществените възпитатели осъществяват възпитателен надзор по ЗБППМН и ежемесечно подават информация в МКБППМН за индивидуалната работа с учениците и посещаемостта им в учебните часове; разговарят с родителите или настойниците върху които въздействат с цел редовното посещение в часовете;

 ⮚ в условията на оптимизация на училищната мрежа и на делегираните бюджети на училищата е важна ролята на УКБППМН. Дейността им е насочена към обхващане и задържане децата в училище, проучване и превенция на противообществените деяния на учениците, помощ и подкрепа на училищното ръководство и учениците.

 ⮚ УКБППМН работят по изготвени в началото на учебната година програми за решаване проблема с отпадането от училище;

 ⮚ МКБППМН съдейства на органите по образованието за обхващането и задържането на подлежащите на задължително обучение. Директорите на училища или УКБППМН сигнализират МКБППМН за проблемните деца и ни търсят за съдействие за работа с тях. Проведохме индивидуални срещи и дискусии с ученици и родители, даващи подходяща информация за рисковете от отпадане от образователната система. Мотивирахме и стимулирахме децата за редовнипосещение на учебните занятия. На проведени срещи в кметствата и училищата се проведоха индивидуални консултации с децата с проблемно поведение и застрашени от отпадане ученици. Набелязаха се мерки в съответствие и конкретно за всеки отделен случай. Родителите са насърчавани към отговорно родителство и са информирани за възможните последици/санкции;

Председателят и секретарят на МКБППМН са включени в по два екипа за обхват със Заповед № РД-06-364/13.09.2024 г.,Заповед № РД-06-459/30.10.2024 г.,Заповед № РД-06-310/29.07.2024 г., Заповед № РД-06-433/07.10.2024 г. на началника на РУО Добрич. През отчетния период са посетени домовете на 39 ученици, подлежащи на задължително училищно образование.

**1.1.1.** **Брой** **семейства на деца, подлежащи на образование, посетени от МКБППМН**

През 2024 г. са посетени 21 семейства, в т. ч. на 7 малолетни и 32 непълнолетни ученици. От тях 6 са незаписани за учебната 2024/2025 г. и 10 са отпаднали от образователната система. Проведени са многократни разговори с родителите и/или техните настойници. При посещенията е предложено осигуряване на педагогическа, психологическа и правна помощ от юрист към комисията на родителите или на лицата, на които са възложени родителските функции, по проблеми свързани с отглеждането, възпитанието и обучението на децата. Консултирани са по въпросите на социално подпомагане и достъп до социални услуги в общността. Уведомени са относно спиране на месечните помощи за допуснати неизвинени отсъствия, за отпускането на еднократна помощ за покриване на част от разходите в началото на учебната година, за възможностите за допълнително обучение по български език на ученици, за които той не е майчин език.

**1.2**. **Работа с педагогическото ръководство.**

**Таблица 1.**

|  |  |
| --- | --- |
| **Брой срещи** | **Брой заявки към МКБППМН за консултиране на деца и родители** |
| 13 | 3 |

 *Забележка:* Във връзка с постъпило искане от директора на ОбУ „Добри Войников“ с. Победа, МКБППМН работи с 2 ученици, с лошо поведение и в риск от отпадане от образователната система поради натрупани голям брой неизвинени отсъствия.

**1.3.** **Работа с Училищни комисии по превенция (УКП), училищни психолози, педагогически съветници, ресурсни учители и класни ръководители.**

**Таблица 2.**

|  |  |
| --- | --- |
| **Брой работни срещи за обсъждане на казуси на проблемни деца** | **Теми** |
| 6 | - |

Издирването и установяването на малолетни и непълнолетни, които се нуждаят от помощ и социална защита, както и тези с рисково поведение, се осъществява съвместно с инспектор Детска педагогическа стая (ДПС) и дирекция „Социално подпомагане”. Успешна е съвместната работа с училищните комисии и ръководствата на училищата в общината. Местната комисия оказва съдействие при провеждането на информационно-разяснителната работа с учениците по проблемите на противообществените прояви и последиците от тях; при издирване и завеждане на отчет на ученици, живеещи в рискови условия; при разглеждане на случаи на деца с девиантно поведение. Представените програми за работа и отчета за дейността на УКБППМН дават ясна престава за приоритетните проблеми в дадено училище, както и за свършеното по отношение на тяхното разрешаване.

**1.4.** **Взаимодействие с Обществените съвети към училищата.**

Представители на МКБППМНвзеха участие в заседания на Обществените съвети към 4 основни, 1 средно и 1 обединено училища на територията на Община Добричка, свързани с обсъждането на училищните програми за превенция на ранното напускане на училище и предоставяне на равни възможности за приобщаване на децата и учениците от уязвими групи.

**1.5. Превантивна работа с родители, настойници и попечители.**

На лице е криза в основните социални ценности, масово разпространение на социално – патологичната поведенческа нагласа. Нарастващият брой на родители, отглеждащи децата сами, както и на семействата, намиращи се под границата на социалния минимум, разширява кризата в отношенията. Често МКБППМН се посещава от родители и настойници на деца, имащи образователни, социални, здравни, правни и др. проблеми. В тази връзка сме реализирали:

* посещения на адрес;

⮚ съдействие на семейства на деца, поставени под контрола на обществен възпитател за намиране на адекватен родителски подход, като при необходимост допълнително са консултирани и насочвани към юрист, педагог или психолог;

* предложение пред Дирекция „Социално подпомагане“ и БЧК за предоставяне на социални помощи и включване в социални програми.

**1.5.1. Брой и вид дейности за** **контрол и подпомагане на родители, настойници и попечители**, **които срещат затруднения при възпитанието на децата си.**

**Таблица 3.**

|  |  |  |
| --- | --- | --- |
|  | **Брой на участниците** | **Вид дейности (срещи, обучения, консултации)** |
| **Родители** | **14** | Посещения на адрес; поставяне под контрол на обществен възпитател; предложение пред Дирекция „Социално подпомагане“ и БЧК за предоставяне на социални помощи и включване в социални програми. |
| **Настойници** | **2** | Работа с обществен възпитател |
| **Попечители** | **0** | **0** |

**1.5.2.** **Брой деца с асоциално поведение, поставени под настойничество или попечителство.**

**Таблица 4.**

|  |  |  |
| --- | --- | --- |
| **Общ брой** **деца** | **Малолетни** | **Непълнолетни** |
| **0** | **0** | **0** |

**1.5.3.** **Проведени превантивни програми и проучвания.**

**Таблица 5.**

|  |  |  |  |  |  |
| --- | --- | --- | --- | --- | --- |
| **Проведени превантивни програми**  | **Брой на темите** | **Названия на темите** | **Брой участници родители** | **Брой участници малолетни** | **Брой участници непълнолетни** |
| **Образователни** | **0** | **0** | **0** | **0** | **0** |
| **Асоциално поведение** | **2** | Превенция | **0** | **10** | **12** |
| **Насилие между деца** | **1** | Не на насилието | **0** | **86** | **44** |
| **Наркотични вещества, алкохол, тютюнопушене** | **1** | Не на зависимостта | **0** | **250** | **78** |
| **Сексуална експлоатация и трафик на хора**  | **0** | 0 | **0** | **0** | **0** |
| **Прояви, свързани с жп-транспорт** | **0** | 0 | **0** | **0** | **0** |
| **Здравни** | **1** | Здравето е и моя отговорност | **70** | **175** | **70** |
| **Културни** | **8** | Календар | **0** | **305** | **145** |
| **Спортни**  | **0** | 0 | **0** | **0** | **0** |
| **Радикализъм[[1]](#footnote-1)1** | **0** | **0** | **0** | **0** | **0** |
| **Общо** | **13** | **-** | **70** | **826** |  **349** |

**Таблица 6.**

|  |  |  |  |  |  |
| --- | --- | --- | --- | --- | --- |
| **Проведени анкетни проучвания:** | **Брой на темите** | **Названия на темите** | **Брой участници родители** | **Брой участници малолетни** | **Брой участници непълнолетни** |
| **Образователни** | **0** | 0 | 0 | 0 | 0 |
| **Асоциално поведение** | **0** | 0 | 0 | 0 | 0 |
| **Насилие между деца** | **1** | Не на насилието | **0** | **290** | **60** |
| **Наркотични вещества, алкохол, тютюнопушене** | **1** | Не на зависимостта | **0** | **370** | **70** |
| **Сексуална експлоатация и трафик на хора**  | 0 | 0 | 0 | 0 | 0 |
| **Престъпления и противообществени прояви, свързани с жп-транспорт** | 0 | 0 | 0 | 0 | 0 |
| **Здравни** | 0 | 0 | 0 | 0 | 0 |
| **Културни** | 0 | 0 | 0 | 0 | 0 |
| **Спортни**  | 0 | 0 | 0 | 0 | 0 |
| **Радикализъм1** | 0 | 0 | 0 | 0 | 0 |
| **Общо** | **2** | **0** | **0** | **660** | **130** |

**1.5.3.1. Превенция на противообществените прояви и престъпления, свързани с жп-транспорта, в съответствие с Писмо № 71/25. 09. 2007 г. на ЦКБППМН до председателите и секретарите на МКБППМН:**

**Таблица 7.**

|  |  |
| --- | --- |
| **Брой осъществени срещи със служители на „Транспортна полиция”** | **-** |
| **Брой разпространени материали** | **-** |
| **Брой на информационните кампании в училищата** | **-** |
| **Брой публикации в медиите** | **-** |
| **Брой съвместни мероприятия с НПО** | **-** |

*Забележка:* През 2024 г. няма образувани и разгледани възпитателни дела за посегателства срещу съоръжения на жп транспорта и влаковите композиции. До Комисията не са постъпвали сигнали от служители на транспортна полиция за посегателства, свързани с жп-транспорта.

**1.6. Консултации по заявки на родители (чл. 41 от ЗБППМН) от МКБППМН.**

**1.6.1. Брой деца преминали консултации.**

**Таблица 8. Индивидуални консултации.**

|  |  |  |
| --- | --- | --- |
| **Общ брой** **консултирани** **деца за асоциално поведение** | **Малолетни** | **Непълнолетни** |
| **5** | **3** | **2** |
| **Общ брой** **консултирани** **деца за насилие между деца** |  | **0** |
| **0** | **0** | **0** |
| **Общ брой** **консултирани** **деца за употреба на наркотици** |  |  |
| **2** | **1** | **1** |
| **Общ брой** **консултирани** **деца за употреба на алкохол** |  |  |
| **0** | **0** | **0** |
| **Общ брой** **консултирани** **деца за употреба на тютюневи изделия** |  |  |
| **18** | **10** | **8** |
| **Общ брой** **консултирани** **деца за радикализъм** |  |  |
| **0** | **0** | **0** |

**Таблица 9. Семейни консултации.**

|  |  |  |
| --- | --- | --- |
| **Общ брой** **консултирани** **деца за асоциално поведение** | **Малолетни** | **Непълнолетни** |
| **5** | **3** | **2** |
| **Общ брой** **консултирани** **деца за насилие между деца** |  |  |
| **0** | **0** | **0** |
| **Общ брой** **консултирани** **деца за употреба на наркотици** |  |  |
| **2** | **1** | **1** |
| **Общ брой** **консултирани** **деца за употреба на алкохол** |  |  |
| **0** | **0** | **0** |
| **Общ брой** **консултирани** **деца за употреба на тютюневи изделия** |  |  |
| **0** | **0** | **0** |
| **Общ брой** **консултирани** **деца за радикализъм** |  |  |
| **0** | **0** | **0** |

*-*

**1.6.2. Брой** **консултирани деца с противообществени прояви от МКБППМН.**

**Таблица 10. Индивидуални консултации.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **12** | **4** | **8** |

**Таблица 11. Семейни консултации.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **13** | **5** | **8** |

 **Таблица 12. Индивидуални консултации – радикализъм.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **0** | **0** | **0** |

**Таблица 13. Семейни консултации – радикализъм.**

|  |  |  |
| --- | --- | --- |
| **Общ брой** **консултирани** **деца** | **Малолетни** | **Непълнолетни** |
| **0** | **0** | **0** |

**1.6.3.** **Установени криминални деяния от футболни агитки** (ултраси**) и брой на техните извършители.**

**Таблица 14.**

|  |  |  |
| --- | --- | --- |
| **Общ брой деца** | **Малолетни** | **Непълнолетни** |
| **0** | **0** | **0** |

През 2024 г. не са констатирани случаи на малолетни и непълнолетни лица, които принадлежат към радикални и екстремистки групи, няма извършени криминални деяния от футболни агитки, не са регистрирани деца, които да членуват в радикални групи или организации.

 **1.7**. **Издаване и разпространение на информационни материали по представените в отчета превантивни програми.**

**Таблица 15.**

|  |  |  |
| --- | --- | --- |
| **Видове (плакати, брошури, флаери, др.)** | **Тираж** | **Теми** |
|  **брошури** | **500** | **1** |

**2.** **Брой деца с противообществени прояви, насочени от МКБППМН към Дирекция „Социално подпомагане” (ДСП) – Отдел „Закрила на детето” (ОЗД) за предоставяне на мерки за закрила и социални услуги.**

**Таблица 16.**

|  |  |  |
| --- | --- | --- |
| **Общ брой деца насочени от МКБППМН** | **Малолетни** | **Непълнолетни** |
| **0** | **0** | **0** |

**3.** **Взаимодействие на МКБППМН с ВУИ, СПИ, поправителни домове. Дейност с напусналите тези заведения и условно осъдени непълнолетни.**

През 2024 г. МКБППМН не е работила с ВУИ, СПИ, поправителни домове.

**3.1. Колко контакти с деца, настанени в корекционно-възпитателни заведения, са осъществени.**

**Таблица 17.**

|  |  |  |
| --- | --- | --- |
| **Общ брой деца** | **Малолетни** | **Непълнолетни** |
| **0** | **0** | **0** |

**3.2. Каква работа е извършена с родители на малолетни и непълнолетни, чиито деца са настанени във ВУИ, СПИ и ПД, и на които предстои прекратяване на престоя в тези заведения.**

**4**. **Предприети дейности за социална подкрепа на малолетни и непълнолетни**, пребивавали в СПИ, ВУИ, ПД, приюти за безнадзорни деца и условно осъдени.

**Таблица 18.**

|  |  |  |
| --- | --- | --- |
|  | **Брой дейности** | **Видове дейности** |
| **СПИ** | **0** | **0** |
| **ВУИ** | **0** | **0** |
| **ПД** | **0** | **0** |
| **Приюти за безнадзорни деца** | **0** | **0** |
| **Условно осъдени** | **0** | **0** |

**4.1.** **Създаден** **поименен регистър на всички неучащи и неработещи непълнолетни в общината (района), освободени от СПИ, ВУИ, ПД, както и на условно осъдени** **в съответствие с Указанието на ЦКБППМН** (Писмо № 73 от 25.09.2009 г.). **Дейности, предприети за повишаване на тяхната квалификация, професионално обучение, професионално ориентиране и подпомагане при намирането на работа. Постигнати резултати.**

**Таблица 19.**

|  |  |  |  |  |  |
| --- | --- | --- | --- | --- | --- |
| **Категории неучещи и неработещи****непълно-летни** | **Общ брой** | **Брой продължили образованието си** | **Брой на обхванати в обучения и програми за квалификация** | **Брой на професионално ориентирани и консултирани** | **Брой на започналите работа** |
| Неучещи и неработещи, напуснали СПИ | 0 | 0 | 0 | 0 | 0 |
| Неучещи и неработещи, напуснали ВУИ | 0 | 0 | 0 | 0 | 0 |
| Неучещи и неработещи, освободени от ПД | 0 | 0 | 0 | 0 | 0 |
| Условно осъдени | 0 | 0 | 0 | 0 | 0 |
| Осъдени на пробация | 0 | 0 | 0 | 0 | 0 |

**4.2. Как МКБППМН във Вашата община се информира за условно осъдените и осъдените на пробация непълнолетни.** - Чрез информация отДобричкия районен съд.

**Таблица 20. Информиране на МКБППМН за условно осъдените и осъдените на пробация непълнолетни.**

|  |  |
| --- | --- |
|  | **Брой случаи** |
| **Информация от съда** | **0** |
| **Справки на секретаря на МК в съда** | **0** |

**ІІІ. Възпитателни дела**

 През 2024 г. МКБППМН е разгледала 11 възпитателни дела срещу 14 лица, в това число 9 малолетни и 5 непълнолетни. Единадесет дела са образувани по преписки на Районна прокуратура – Добрич, както следва:

- 3 дела за извършване на кражби;

 -4 дела за хулигански прояви;

 -3 дела за притежание на марихуана;

- 1 дело за подадена невярна информация за отвличане.

 12 от лицата са с наложена мярка по чл. 13, ал. 1, т. 5 от ЗБППМН, в това число едно от тези лица има наложена мярка и по чл. 13, ал. 1, т. 10 от ЗБППМН. Две лица имат наложена мярка по чл.13, ал.1, т. 1 от ЗБППМН.

**1.** **Проблеми при образуването и разглеждането на възпитателните дела.** При образуване на възпитателните дела не се наблюдават трудности. Комисията е непрекъснато подпомагана от Инспектор ДПС при издирване и явяване на деца и родители на възпитателни дела. Своевременно се уведомяват деца и родители за насрочените възпитателни дела. Предоставят се материалите по делата на доверени представители или адвокати, ангажирани като защитници по делото.

При разглеждане на възпитателните дела – няма проблеми по отношение състава на Комисията, доверените представители, психолози, деца и родители /настойници/. Делата протичат в спокойна работна обстановка по установения в закона ред.

Прави впечатление, че когато деянието е продиктувано от младежко лекомислие и увлечение, то тогава процедурата по самото възпитателно дело и наложената възпитателна мярка оказват положително въздействие и нарушенията не се повтарят. Но за съжаление не са единични случаите на занижен родителски контрол, често граничещ с безотговорност и лицето се явява за пореден път в комисията, понякога и за повтаряне на едни и същи нарушения.

В работата си Местната комисия се старае да бъде повече съветник на родителите и децата, отколкото съдник на провинилите се. За взетите решения по постъпките на малолетните и непълнолетните своевременно и писмено е уведомявана Районна прокуратура, кметовете на населените места, в които живеят провинилите се ученици и директорите на училища, в които посещават учениците.

**2.** **Брой изготвени „оценка на риска” по Методика за оценка на риска от повторно извършване на противообществена проява от малолетни и непълнолетни лица в дейността на системата от МКБППМН**

През 2024 г. МК е изготвила 4 формуляра за оценка на риска, което бе продиктувано от нуждата за „достатъчност” на информацията за средата и лицето, и предоставя възможност за адекватна реакция спрямо тях за провеждане на корекционна работа и предприемане на съответните мерки от институциите. Целта бе:

* да оцени каква е вероятността даден правонарушител да извърши ново правонарушение;
* да идентифицира и класифицира дефицитите, свързани с правонарушението, включително основна личностна характеристика и когнитивни поведенчески проблеми;
* да подпомогне овладяването на риска от причиняване на вреда;
* да допълва наличната информация и подпомага разработването на индивидуална програма за работа с лицето.

След обобщаване на резултатите се установиха следните степени на риск: ниска – 2; средна – 2.

**ІV. Консултативни кабинети и центрове за социална превенция**

**1.** **Наименование на помощния орган.**

В Община Добричка към МКБППМН няма разкрити Консултативен кабинет и Център за социална превенция.

**2.** **Центърът за превенция или Консултативен кабинет има ли статут и функционира ли в съответствие с изискванията на ЦКБППМН?. (Образецът за статут на Център за превенция /Консултативен кабинет/ е предоставен на Националното съвещание в гр. Хисаря през 2017 г.)**

**V. Обществени възпитатели**

**Таблица 21.**

|  |  |  |  |
| --- | --- | --- | --- |
| **Година** | **Плануван брой обществени възпитатели, утвърдени от МФ по Закона за държавния бюджет** | **Реално усвоени бройки обществени****възпитатели за съответната година** | **Изразходвани средства по Наредба № 2 на ЦКБППМН** |
| **2024** | 7 | 4 | 28162 |
| **Прогноза за 2025** | 7 |

**1.** **Дейност на обществените възпитатели по ЗБППМН, отчетност по Наредба № 2 на Председателя на ЦКБППМН и Критерии за подбор и оценка на дейността на обществените възпитатели (методическо ръководство), предоставено в гр. Хисар, м. юни, 2017 г.**

Дейността им е регламентирана с разпоредбите на Глава осма от ЗБППМН. Работата на обществените възпитатели е важно направление в превантивно-възпитателния процес с малолетните и непълнолетните извършители на противообществени прояви. Оценката на риска от повторно или последващо извършване на противообществено деяние е принос към умението на кадрите да прогнозират бъдещото поведение и прояви, и на тази база да направят всичко зависещо от тях в борбата срещу рецидивирането. За обществени възпитатели се определят лица с необходимата специална образователна подготовка и доказан опит за работа с деца. Разчита се на личностните им качества, на професионалното им отношение към проблемните деца и техните родители и психологичното им мислене. За обществени възпитатели към комисията са привлечени специалисти – лица с опит в социалните услуги и педагози, сертифицирани и високо квалифицирани за работа с деца в риск и асоциално поведение. Благодарение на адекватни похвати и навременна намеса, обществените възпитатели помагат на много деца и семейства да преодолеят кризисни ситуации в живота си. Те обръщат внимание на родителите при наблюдаване на слаб родителски контрол и незаинтересованост към проблемите на децата им, при емоционална занемареност и отчужденост.

Съгласно ЗБППМН и Статута на обществения възпитател, те осъществяват следните ангажименти:

* индивидуална корекционно-възпитателна работа по чл. 13 и чл. 41 от ЗБППМН; подпомагат родителите, които срещат затруднения при възпитанието на децата си; извършват предварителни проучвания по предложения за възпитателни дела; участват в организирани превантивни мероприятия;
* обществените възпитатели осъществяват възпитателен надзор над деца с наложена възпитателна мярка по чл.13, ал.1, т. 5 от ЗБППМН; деца, водещи се на отчет от инспектор ДПС при РУ на МВР; деца предложени от училищните ръководства и от Училищните комисии за борба срещу противообществените прояви на малолетните и непълнолетните /УКБППМН/ за трудности в адаптацията в училище, трудности в обучителния процес, с проблеми в общуването и социализацията в училище, деца с голям брой отсъствия и различни поведенчески проблеми на основание чл. 41, ал. 2 от ЗБППМН.

Контрол върху дейността на обществените възпитатели упражняват Председателят и Секретарят на МКБППМН.

Дейността си обществените възпитатели отразяват в месечни отчети, които се представят на работни срещи със Секретаря на Местната комисия и Инспектор ДПС. За всяко дете с обществен възпитател се изработва входяща и изходяща диагностика, индивидуален план за работа, провежда се интервю и се набелязват конкретните възпитателни мерки за очаквана положителна промяна в поведението на детето.

Важен момент в работата на обществените възпитатели е и работата със семейството и приятелския кръг на детето, включването му в алтернативни форми за превенция на асоциално поведение, успешното му интегриране в нова социална среда, ако това е необходимо. Обществените възпитатели поддържат редовна връзка с родителите на децата и педагозите в училищата. В края на отчетната година правят предложения за продължаване или прекратяване на възпитателния надзор.

Водещи принципи в работата на обществените възпитатели са индивидуалният подход към децата, зачитане и уважение личността на детето, търпимост и толерантност, диалогичност и комуникативност.

**2.** **Проведени квалификационни дейности с обществените възпитатели. От кого са организирани и по чия инициатива?** - През 2024 г. обществените възпитатели не са участвали в квалификационни дейности.

**3. Брой обществени възпитатели, участвали в тези дейности.** - 0

**4. Оценяване на дейността на обществените възпитатели, съгласно изискванията на ЦКБППМН по Критерии за подбор и оценка на дейността на обществените възпитатели (методическо ръководство), предоставено в гр. Хисаря, м. юни, 2017 г.**

**4.1. Брой изготвени оценки.** През 2024 г. МКБППМН е изготвила 4 оценки на дейността на обществените възпитатели.

**4.2. Брой обществени възпитатели, получили „оценка 1” (*изпълнението превишава очакванията*).** - 0

**4.3. Брой** **обществени възпитатели, получили „оценка 2” (*изпълнението изцяло отговаря на изискванията /очакванията/*).** - 4

**4.4.** **Брой** **обществени възпитатели, получили „оценка 3” (*изпълнението не винаги отговаря на изискванията /очакванията/*).** - 0

**4.5.** **Брой** **обществени възпитатели, получили „оценка 4” (*изпълнението в значителна степен не отговаря на изискванията и е необходимо /и възможно/ подобрение*). - 0**

**4.6.** **Брой** **обществени възпитатели, получили „оценка 5” (*изпълнението не отговаря на изискванията*). – 0**

**VІ. Контролна дейност на МКБППМН.**

**1**. **Осъществен контрол от МКБППМН спрямо намиращите се на територията на общината (района)** **ДПС, СПИ, ВУИ, ДВНМН, ПД, приюти за безнадзорни деца**. **Констатации и резултати.**

МКБППМН осъществява контролната си дейност по отношение на: дейността на обществения възпитател, контрол по изпълнение на наложени възпитателни мерки, методическа и професионална помощ на УКБППМН.

На територията на Общината няма Социално-педагогически интернати и Възпитателни – училища интернати, спрямо които Комисията да упражнява контрол.

Констатациите и резултатите от контролната дейност на Комисията са регистрирани в протоколи и са информирани за тях заинтересованите страни – общинска администрация, полицейски служители, ръководства на училища и институции за деца, Отдел „Закрила на детето“ и Районна прокуратура – Добрич.

МКБППМН през 2024 г. не е правила предложения до Отдел „Закрила на детето“ за настаняване на деца в социални институции – ДПС, СПИ, ВУИ, ДВНМН, ПД, Приют за безнадзорни деца.

**2.** К**онтрол върху режима и условията на работа, установени за непълнолетните (чл. 10, ал. 1, буква „ж“ ЗБППМН)**. **Констатации и резултати.** През 2024 г. след образуване и разглеждане на възпитателни дела, МКБППМН е наложила на едно непълнолетно лице възпитателна мярка по чл.13, ал.1, т.10 от ЗБППМН - Задължаване на непълнолетния да извърши определена работа в полза на обществото. МК спазва трудовото законодателство и подбира труд съобразен с възрастта, здравословното и физическото състояние на непълнолетния. При налагане на възпитателната мярка се определя време за извършване на конкретната работа, която не може да бъде повече от 40 ч. След изпълнението на възпитателната мярка, МК получава обратна информация и отчетна форма за извършената от лицето дейност.

**3.** П**роверки**, **извършени самостоятелно или съвместно с други органи, относно посещаване на малолетни и непълнолетни в питейни и хазартни заведения, дискотеки, барове, нощни и интернет клубове, след определения вечерен час. Участие на местната комисия при кризисни интервенции в екипи по Координационния механизъм за взаимодействие при работа в случаи на деца-жертви или в риск от насилие – да се посочат конкретните дейности.**

През 2024 г. МКБППМН не е извършвала проверки относно посещаване на малолетни и непълнолетни в питейни и хазартни заведения, дискотеки, барове, нощни и интернет клубове, след определения вечерен час.

**4.** У**частие на местната комисия в обходи на мобилни групи** **за установяване на скитащи и просещи деца. Констатации, предприети мерки и постигнати резултати.**

През 2024 г. членовете на МКБППМН не е участвала в обходи на мобилни групи за установяване на скитащи и просещи деца. По информация на Второ РУП – Добрич, на територията на Общината не са установени скитащи и просещи деца.

**5.** **Проблеми при осъществяването на контролната дейност на МКБППМН.**

- Няма.

**6.** **Сезирани компетентни органи при констатирани нарушения. Кои органи и за какви нарушения?** – Няма такива.

**VІІ. Предложения на местната комисия** **пред местни и централни органи по проблемите на предотвратяването и противодействието на престъпността и противообществените прояви на малолетните и непълнолетните, тяхната социална защита и развитие** – Няма такива.

**VІІІ. Взаимодействие на местните комисии за БППМН.**

**Мероприятия, организирани по социално-превантивната и корекционно-възпитателната дейност на територията на общината, със следните органи и организации:**

**1**. **Съд, прокуратура, следствие. Брой и теми.**

Прокуратурата при необходимост оказва помощ на МК при решаване на казуси, възникнали преди и по време на възпитателните дела.

**2**. **Центрове за личностно развитие** **(центрове за работа с деца), НПО, медии и др. Брой и теми.**

През отчетния период МК си взаимодейства с местните медии с цел информираност на общността за проведените мероприятия по плана на МКБППМН.

**3.** **Проблеми при взаимодействието с посочените институции и предприети дейности за тяхното преодоляване.**

МКБППМН не среща проблеми при осъществяване на взаимодействието си с горепосочените органи и институции. На територията на Общината е създадена добра практика за координация и сътрудничество в интерес на малолетните и непълнолетните лица.

**ІХ.****Квалификационна дейност** **на МКБППМН.**

**1.** **Брой организирани обучителни семинари от общинската (районната) комисия и теми, включени в програмите на семинарите; стойност на средствата от бюджета на МКБППМН.**

През 2024 г. МКБППМН не е организирала обучителни семинари.

**2.** **Брой членове на МКБППМН, участвали в квалификационните семинари.**

През 2024 г. членовете на МКБППМН не са участвали в квалификационните семинари.

**3.** **Участия на секретаря на МКБППМН (председателя на МКБППМН и членове на комисията) в квалификационни форми на ЦКБППМН и други организации. Ако няма такива, моля, посочете причините!**

През отчетния период МКБППМН няма участия в квалификационни форми на ЦКБППМН и други организации.

**Х. Извършени разходи от бюджета на МКБППМН за превантивна дейност: 21446,79 лева.**

**ХI. Планувани за 2024 г. и изразходвани средства по Наредба № 3 на ЦКБППМН за възнаграждение на членове на МКБППМН-планувани-1500 лв, изразходени-1133,56 лв.**

**ХIІ.** **Във връзка с изготвянето на финансовата прогноза за дейността на местните комисии за БППМН през 2024 г., моля попълнете таблица 22:**

**Таблица 22.**

|  |  |  |
| --- | --- | --- |
| **Получени** средства по ЗДБ за МКБППМН за **2024 г**. – общо (в лева) | **Изразходвани** средства от МКБППМН за **2024 г.** – общо (в лева) | **Необходими средства за 2025 г.** – общо (в лева) |
| **71316** | **50942,35** | **75000** |

**ХІІІ. Контакти с МКБППМН Община Добричка:**

 Община Добричка, град Добрич

 ул. „Независимост” № 20

 Телефон: 058/600 889; факс: 058/600 180

 Е-mail: obshtina@dobrichka.bg

 **Председател и зам.-кмет ХДЕППИП**  – **Румяна Иванова** GSM: 0879312161

 obsthina@dobrichka.bg

 **Секретар -**  Наташа Захариева GSM: 0885145413

 hd@dobrichka.bg

 **Началник отдел ЗД - Николинка Георгиева**

 GSM: 0882826109

 **Инспектор ДПС –** **Ангел Гичев**

 GSM: 0898725508

 **Предлагам** Добрички общински съвет да приеме следното,

**ПРОЕКТ!**

**Р Е Ш Е Н И Е:**

 На основание чл. 21, т. 23 и ал. 2 от Закона за местното самоуправление и местната администрация, във връзка с чл. 7, ал. 2 от Закона за борба с противообществените прояви на малолетните и непълнолетните Добрички общински съвет приема за сведение отчета и одобрява дейността на Местната комисия за борба срещу противообществените прояви на малолетните и непълнолетните в Община Добричка, град Добрич през 2024 г.

**ВНАСЯ,**

**РУМЯНА ИВАНОВА**

*Председател на МКБППМН*

*и Зам.-кмет ХДЕППИП*

1. **1 Разпознаване, идентификация и споделяне на идеи или принадлежност към организации с екстремистки или радикален характер.** [↑](#footnote-ref-1)